Diari Oficial de la Generalitat Valenciana


Sumari del DOGV 9846, del 10-05-2024 (2024/3628)

RESOLUCIÓ de 28 de març de 2024, del director general de Medi Natural i Animal, pel qual s'actualitza l'annex de l'Orde d'11 de juny de 2009, de la Conselleria de Medi Ambient, Aigua, Urbanisme i Habitatge, per la qual s'aproven directrius extraordinàries per a l'aprofitament, gestió i control del conill de muntanya a la Comunitat Valenciana, relatiu al llistat de termes municipals afectats per sobrepoblació de conill de muntanya.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9846

Data del DOGV
:   10-05-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/3628


Data del document
:   28-03-2024

Organisme emissor
:   Conselleria de Medi Ambient, Aigua, Infraestructures i Territori

Tipus de document
:   Resolució

Anàlisi jurídica

 Descriptors 

:   * Conselleria de Medi Ambient, Aigua, Infraestructures i Territori
    * legislació
    * conill
    * caça
    * regulació de la caça
    * destrucció de cultius

RESOLUCIÓ de 28 de març de 2024, del director general de Medi Natural i Animal, pel qual s'actualitza l'annex de l'Orde d'11 de juny de 2009, de la Conselleria de Medi Ambient, Aigua, Urbanisme i Habitatge, per la qual s'aproven directrius extraordinàries per a l'aprofitament, gestió i control del conill de muntanya a la Comunitat Valenciana, relatiu al llistat de termes municipals afectats per sobrepoblació de conill de muntanya. [2024/3628]  
En els últims anys s'han detectat en algunes zones de la Comunitat Valenciana danys notables en cultius agrícoles a conseqüència del considerable augment de les poblacions de conill de muntanya (Oryctolagus cuniculus) patides. Per això, la Conselleria de Medi Ambient, Aigua, Infraestructures i Territori treballa intensament a fi de mitigar estos danys i controlar les poblacions de conill fins a portar-les a nivells acceptables i compatibles amb l'agricultura.  
  
L'11 de juny de 2009, la llavors Conselleria de Medi Ambient, Aigua, Urbanisme i Habitatge va aprovar l'orde per la qual s'aproven directrius extraordinàries per a l'aprofitament, gestió i control del conill de muntanya a la Comunitat Valenciana (DOGV 6041, 23.06.2009), que arreplega en l'annex les zones i cultius afectats per sobrepoblació de l'espècie.  
Posteriorment, el 20 de novembre de 2018, el 31 d'agost de 2020, el 17 de setembre de 2021, el 14 de març de 2022 i el 19 d'octubre de 2022 es van realitzar actualitzacions d'este annex pel fet que s'havien identificat noves àrees i territoris de la Comunitat Valenciana amb presència de danys significatius en cultius produïts pel conill de muntanya, o en els quals existien factors de risc elevats perquè esta situació apareguera. Cal considerar que la dinàmica de població d'esta espècie és canviant i que, per tant, sorgixen noves zones amb sobreabundància i en desapareixen unes altres; en conseqüència, és necessària una actualització periòdica d'esta delimitació. Així, a partir de la informació disponible en el Servici de Caça i Pesca i la remesa per ajuntaments, organitzacions professionals agràries, asseguradores, titulars cinegètics i altres administracions, s'han realitzat prospeccions per a identificar estes àrees, en les quals confluïxen diversos factors de risc per a l'aparició de la problemàtica. A partir d'estos treballs, es considera oportú actualitzar de nou els termes municipals afectats per la sobrepoblació.  
  
En conseqüència, vista la Llei 13/2004, de 27 de desembre, de caça de la Comunitat Valenciana, i de conformitat amb la disposició addicional primera de l'Orde d'11 de juny de 2009, de la Conselleria de Medi Ambient, Aigua, Urbanisme i Habitatge, per la qual s'aproven directrius extraordinàries per a l'aprofitament, gestió i control del conill de muntanya a la Comunitat Valenciana, per la qual s'habilita esta direcció general a modificar el mencionat annex de municipis afectats per sobrepoblació de conill de muntanya mitjançant resolució, i en virtut de les competències que té atribuïdes la Direcció General de Medi Natural i Animal pel Decret 147/2023, de 5 de setembre, del Consell, d'aprovació del Reglament orgànic i funcional de la Conselleria de Medi Ambient, Aigua, Infraestructures i Territori, resolc:  
  
Primer  
Actualitzar l'annex de l'Orde d'11 de juny de 2009, de la Conselleria de Medi Ambient, Aigua, Urbanisme i Habitatge, per la qual s'aproven directrius extraordinàries per a l'aprofitament, gestió i control del conill de muntanya a la Comunitat Valenciana, en el qual s'esmenten els municipis afectats per sobrepoblació i el text refós de la qual s'arreplega en l'annex d'esta resolució, i s'hi indiquen també els municipis que s'incorporen i exclouen mitjançant esta disposició.  
  
  
Segon  
La present resolució entrarà en vigor el dia de la seua publicació en el Diari Oficial de la Generalitat Valenciana i de manera immediata produirà efectes sobre els plans tècnics d'ordenació cinegètica dels vedats de caça de termes municipals que s'incorporen o s'exclouen del llistat de municipis amb sobrepoblació. D'esta manera, sense necessitat de modificar les resolucions dels plans tècnics d'ordenació cinegètica dels vedats de caça situats en municipis que es declaren amb sobrepoblació de conill de muntanya, els seran aplicables les mesures de caràcter cinegètic definides en el capítol II de l'Orde d'11 de juny de 2009, de la Conselleria de Medi Ambient, Aigua, Urbanisme i Habitatge, per la qual s'aproven directrius extraordinàries per a l'aprofitament, gestió i control del conill de muntanya a la Comunitat Valenciana, i viceversa, deixaran de ser-los aplicables als vedats els municipis dels quals s'exclouen.  
  
Contra la present resolució, que no posa fi a la via administrativa, podrà presentar-se recurs d'alçada davant el secretari autonòmic de Medi Ambient i Territori en el termini d'un mes des de l'endemà de la seua publicació en el Diari Oficial de la Generalitat Valenciana, d'acord amb el que disposen els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
València, 28 de març de 2024.- El director general de Medi Natural i Animal: Raúl Mérida Gordillo.  
  
  
  
ANNEX  
  
1. Municipis afectats per sobrepoblació de conill de muntanya a la Comunitat Valenciana.  
El llistat inclou 177 termes, que suposen una superfície de 928.194 hectàrees.  
A la província d'Alacant (73):  
Comarca del Baix Segura (17): Albatera, Algorfa, Almoradí, Benejúzar, Benferri, Bigastro, Callosa de Segura, Granja de Rocamora, Guardamar del Segura, Jacarilla, Los Montesinos, Orihuela, Pilar de la Horadada, Rojales, San Isidro, San Miguel de Salinas i Torrevieja.  
Comarca del Baix Vinalopó (3): Crevillent, Elx i Santa Pola.  
Comarca del Comtat (15): Agres, Alcosser, Alfafara, Almudaina, Balones, Benasau, Beniarrés, Benilloba, Benimarfull, Cocentaina, Gaianes, Gorga, Millena, Muro de Alcoy i Planes.  
Comarca del Vinalopó Mitjà (10): Aspe, Elda, el Fondó de les Neus, Hondón de los Frailes, Monforte del Cid, Monòver, Novelda, Petrer, el Pinós i la Romana.  
Comarca de l'Alacantí (5): Alacant, Agost, el Campello, Xixona i Mutxamel.  
Comarca de l'Alcoià (3): Banyeres de Mariola, Benifallim i Penàguila.  
Comarca de l'Alt Vinalopó (6): Beneixama, Biar, el Camp de Mirra, Cañada, Salinas i Villena.  
Comarca de la Marina Alta (11): Benimeli, Benissa, Dénia, Gata de Gorgos, Xàbia, Llíber, Murla, el Ràfol d'Almúnia, Sanet y Negrals, Senija i Teulada.  
Comarca de la Marina Baixa (3): la Nucia, Relleu i la Vila Joiosa.  
A la província de Castelló (18):  
Comarca del Baix Maestrat (4): Alcalà de Xivert, Benicarló, San Rafael del Río i Vinaròs.  
Comarca de la Plana Alta (9): Benlloc, Cabanes, les Coves de Vinromà, la Pobla Tornesa, la Torre d'en Doménec, Torreblanca, Vall d'Alba, Vilafamés i Vilanova d'Alcolea.  
Comarca de la Plana Baixa (5): Almenara, Xilxes, la Llosa, Moncofa i la Vall d'Uixó.  
A la província de València (86):  
Comarca del Camp de Morvedre (7): Alfara de la Baronia, Algímia d'Alfara, Benavites, Estivella, Quartell, Sagunt i Torres Torres.  
Comarca del Camp de Túria (7): Benaguasil, Bétera, Casinos, Llíria, la Pobla de Vallbona, Marines i Riba-roja de Túria.  
Comarca de l'Horta Nord (4): Albuixech, el Puig de Santa Maria, Moncada i Puçol.  
Comarca de l'Horta Sud (1): Picassent.  
Comarca de la Canal de Navarrés (1): Anna.  
Comarca de la Costera (9): Estubeny, la Font de la Figuera, Llanera de Ranes, la Llosa de Ranes, Moixent, Montesa, Rotglà i Corberà, Vallada i Xàtiva.  
Comarca de la Foia de Bunyol (4): Alborache, Cheste, Chiva i Godelleta.  
Comarca de la Plana d'Utiel-Requena (7): Camporrobles, Caudete de las Fuentes, Fuenterrobles, Requena, Utiel, Venta del Moro i Villargordo del Cabriel.  
Comarca de la Ribera Alta (6): Alberic, Alfarb, Montroi, Montserrat, Real i Turís.  
Comarca de la Safor (4): Alfauir, Almiserà, Castellonet de la Conquesta i Llocnou de Sant Jeroni.  
Comarca de la Vall d'Albaida (32): Agullent, Aielo de Rugat, Albaida, Alfarrasí, Atzeneta d'Albaida, Bèlgida, Bellús, Beniatjar, Benicolet, Benigànim, Benissoda, Benissuera, Bufali, Carrícola, Castelló de Rugat, Fontanars dels Alforins, Guadasséquies, Llutxent, Montaverner, Montitxelvo, l'Olleria, Ontinyent, Otos, el Palomar, Pinet, la Pobla del Duc, Quatretonda, Ràfol de Salem, Rugat, Salem, Sempere i Terrateig.  
Comarca dels Serrans (4): Chulilla, Losa del Obispo, Pedralba i Villar del Arzobispo.  
  
2. Relació de municipis incorporats al llistat respecte a la Resolució de 19 d'octubre de 2022.  
La relació de termes municipals que s'incorporen al llistat de municipis afectats per sobrepoblació de conill de muntanya respecte a l'anterior resolució (Resolució de 19.10.2022) són els següents (total 4):  
  
A la província de València (4):  
Comarca de la Ribera Alta (1): Alberic.  
Comarca de la Safor (2): Almiserà i Llocnou de Sant Jeroni.  
Comarca de la Vall d'Albaida (1): Pinet.  
  
3. Relació de municipis eliminats del llistat respecte a la Resolució 19 d'octubre de 2022.  
La relació de termes municipals que s'eliminen del llistat de municipis afectats per sobrepoblació de conill de muntanya respecte a l'anterior resolució (Resolució de 19.10.2022) són els següents (total 18):  
  
A la província de València (13):  
Comarca del Camp de Morvedre (1): Quart de les Valls.  
Comarca del Camp de Túria (1): Vilamarxant.  
Comarca de l'Horta Nord (6): Alboraia, Burjassot, Godella, Massalfassar, Meliana i la Pobla de Farnals.  
Comarca de l'Horta Sud (1): Beniparrell.  
Comarca de la Costera (2): Cerdà i la Granja de la Costera.  
Comarca de la Ribera Alta (2): Beneixida i Llombai.  
A la província d'Alacant (5):  
Comarca del Baix Segura (2): Dolores i San Fulgencio.  
Comarca del Comtat (1): Benillup.  
Comarca de la Marina Alta (2): Sagra i Calp.